श्रीनगर, 2 जुन, 2022: जम्मु-काश्मीराव फिन उतखारिनि हरखाब गाग्लोबनाय जाथाया नुजाथिदों।  सुलुंनिफ्राय मिथिनो मोन्नाय बादिब्ला, दिनै जम्मु-काश्मीरनि सपिया जिल्लायाव हरखाब उतखारिनि बमा बेरफ्रुहोनाय जाथायाव सा 3 सान्थ्रिफोरा जोखोम जादों।  बमा बेरफ्रुनाय जाथायाव जोखोम जानाय सान्थ्रिफोरखौ थाबैनो देहा फाहामसालियाव थिसन्नाय जायो।
 बे जाथायनि सायाव काश्मीरनि IGP आ बुंनाय बादिब्ला, गारिनि सिङाव IED बमाखौ बेरफ्रुहोनो थाखाय उतखारिया सिगांनिफ्रायनो थांखि लादोंमोन।  बे थांखि बादियैनो दिनै बमाआ हरखाब बेरफ्रुनायाव सा 3 सान्थ्रिफोरा जोखोम जायो होननानै IGP आ मिथिहोदों।  मखनो गोनांदि, बेनि माखासे सान सिगाङावबो उतखारिआ दाय गोयै सासे फावखुंग्रि आरो फोरोंगिरिखौबो इनायै बुथारखांबाय।  रायखांनो गोनांदि, जम्मु-काश्मीरनि गुबुन-गुबुन जायगाफोराव दासान्दि उतखारिनि हेंथायै भारतनि सान्थ्रि हान्जाया गोख्रों अपारेसनखौ खालामगासिनो दं।  जेराव, भारतनि सान्थ्रिआ गोबां उतखारिफोरखौ दासिम गावथारनो हानायाव जाफुंसारनायखौ मिथिनो मोन्दों। 